Yfirlit um lyfjasölu ársins og kostnaðarmesta lyfjaflokkinn , tauga - og geðlyf Lyfjakostnaður almannatrygginga ( Tryggingastofnunar ríkisins ) fyrir tímabilið janúar-ágúst 2002 var 3.587 milljónir króna . Á sama tímabili síðasta árs var hann 3.021 milljónir króna . Hækkunin er tæp 19% . Lyfjaverð hefur almennt farið eilítið lækkandi síðustu mánuði og að óbreyttu er líklegt að lyfjakostnaður TR verði að minnsta kosti 5.500 milljónir króna fyrir 2002 . Á síðasta ári varð kostnaðurinn 4.809 milljónir króna . Það lítur því út fyrir að aukningin verð rúmlega 14% . Á fjárlögum fyrir 2002 er gert ráð fyrir 4.973 milljónum króna í lyfjakostnað TR og stefnir því í tæplega 530 milljónir króna umfram þau . Heildarverðmæti seldra lyfja fyrstu sex mánuði 2002 reiknað á apóteksverði með virðisaukaskatti samkvæmt verðskrá í desember 2001 er 6.830 milljónir króna . Hlutur tauga - og geðlyfja ( ATC-flokkur N ) í þessari upphæð er 1.950 milljónir króna , eða 29% . Til fróðleiks fylgir hér með greining á notkun þessara lyfja eftir aðalflokkum innan tauga - og geðlyfja á árunum 1989 - 2002 . Verðmæti fyrir 2002 er framreiknað miðað við fyrstu sex mánuði ársins .